Hummus (Afrikaans: hoemoes, Arabies: حُمُّص, "kekerertjies"; volle Arabiese naam: "ḥummuṣ bi-ṭ-ṭaḥīna" Arabies:حمص بالطحينة, "kekerertjies in tahini") word gebruik om kos in te doop, op brood, en as 'n soutgereg wat gemaak word van gekookte en fyngedrukte kekerertjies wat gemeng word met tahini, suurlemoensap en knoffel. Dit is gewild in die Midde-Ooste en in die Midde-Oosterse kookkuns. "Hummus" is afkomstig van die Arabiese woord ḥummuṣ, bedoelende "kekerertjies", 'n variant van ḥimmaṣ of ḥimmiṣ. Dit is moontlik ook van Aramese oorsprong, wat ooreenstem met die Siriese woord vir kekerertjies: "ḥem(m)ṣē". Die volle Arabiese naam van die gereg (wat op platbrood voorgesit word) is ḥummuṣ bi ṭaḥīna, wat "kekerertjies met tahini" beteken. Die spelling van die woord verskil dikwels, alhoewel die meeste woordeboeke hummus aangee as die primêre spelwyse. Sommige Amerikaanse woordeboeke gee hommos aan as 'n alternatief, terwyl Britse woordeboeke houmous of hoummos aangee as spelwyse. In Afrikaans word dit gespel as "hoemoes".